钦定古今图书集成/明伦汇编/氏族典/第493卷 > 《凌迪知万姓统谱》 > 孟信
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟信

按《尚友录》：信字修仁，仕魏，从孝武帝为赵平太守。政
尚宽和，权豪无犯。山中老人，曾以㹠酒馈之，信和颜
接引，殷勤慰劳，乃自出酒，以铁铛温之，素木盘盛芜
菁葅，唯此而已。又以一铛借老人，但执一杯，各自斟
酌，申酬酢之意。谓老人曰：“‘吾至郡来，无人以一物见
遗，今卿独有此饷，且食菜已久，欲为卿受一㹠髆耳’。
酒既自有。不能相费。”老人大悦。再拜擘㹠进之。酒尽
方别。